ประกาศนายทะเบียนประจำจังหวัดลพบุรีประกาศนายทะเบียนประจำจังหวัดลพบุรีเรื่องมอบหมายกิจการอันอยู่ในอำนาจหน้าที่ของนายทะเบียนประจำจังหวัดลพบุรีพ.ศ. ๒๕๕๘ ตามที่ได้มีประกาศใช้พระราชบัญญัติการขนส่งทางบก (ฉบับที่ ๑๒) พ.ศ.๒๕๕๗ โดยมีผลใช้บังคับตั้งแต่วันที่ ๒๓ มีนาคม ๒๕๕๘ เป็นต้นไป ซึ่งสาระสำคัญของพระราชบัญญัติดังกล่าวประการหนึ่งคือการเพิ่มเติมให้นายทะเบียนประจำจังหวัดสามารถมอบอำนาจหน้าที่ของตนให้ข้าราชการในสังกัดสามารถทำการแทนได้(มาตรา ๖ วรรคสี่) นั้นโดยที่เป็นการสมควรปรับปรุงการมอบหมายกิจการอันอยู่ในอำนาจหน้าที่ของนายทะเบียนประจำจังหวัดลพบุรีเพื่อให้การปฏิบัติหน้าที่ราชการเป็นไปด้วยความสะดวกรวดเร็วสามารถอำนวยประโยชน์ให้แก่ประชาชนยิ่งขึ้น อาศัยอำนาจตามความในมาตรา ๖แห่งพระราชบัญญัติการขนส่งทางบก พ.ศ. ๒๕๒๒ นายทะเบียนประจำจังหวัดลพบุรีจึงมอบหมายกิจการอันอยู่ในอำนาจหน้าที่ของนายทะเบียนประจำจังหวัดลพบุรีไว้ดังต่อไปนี้ข้อ ๑ประกาศนี้เรียกว่า ประกาศนายทะเบียนประจำจังหวัดลพบุรี เรื่องมอบหมายกิจการอันอยู่ในอำนาจหน้าที่ของนายทะเบียนประจำจังหวัดลพบุรี พ.ศ. ๒๕๕๘ข้อ ๒[๑]ประกาศนี้ให้ใช้บังคับเมื่อพ้นกำหนดสามสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ ๓หัวหน้ากลุ่มวิชาการขนส่ง เป็นผู้ทำการแทนในส่วนที่เกี่ยวข้อง๓.๑ การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดลพบุรี ดังนี้(ก) การบรรจุรถ(ข) การเปลี่ยนรถ(ค) การถอนรถ๓.๒ การประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดลพบุรีหรืออำเภอที่รับผิดชอบดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไขในกรณีที่มีได้นำรถมาดำเนินการทางทะเบียนภายในระยะเวลาที่กำหนด๓.๓ การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดลพบุรีหรืออำเภอที่รับผิดชอบ ดังนี้(ก) ใช้รถผิดประเภทเป็นการชั่วคราว ตามมาตรา ๒๗วรรคสาม แห่งพระราชบัญญัติการขนส่งทางบก พ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราวตามมาตรา ๓๙ แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๓๙/๑แห่งพระราชบัญญัติการขนส่งทางบก พ.ศ. ๒๕๒๒๓.๔ การอนุญาตให้ผู้ได้รับอนุญาตประกอบการขนส่งไม่ประจำทางและการประกอบการขนส่งส่วนบุคคล ซึ่งมีท้องที่ทำการขนส่งภายในเขตจังหวัดลพบุรีใช้รถผิดประเภทเป็นการชั่วคราวตามมาตรา ๒๗ วรรคสาม แห่งพระราชบัญญัติการขนส่งทางบกพ.ศ. ๒๕๒๒๓.๕ การสั่งผู้ได้รับใบอนุญาตประกอบการขนส่งกระทำการดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดลพบุรีเปลี่ยนแปลงเส้นทางการเดินรถเวลาและจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา๔๑ แห่งพระราชบัญญัติการขนส่งทางบก พ.ศ. ๒๕๒๒(ข)สั่งให้ผู้ได้รับใบอนุญาตประกอบการขนส่งไม่ประจำทาง และผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดลพบุรีส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒๓.๖ การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔การชดใช้ค่าเสียหายที่เกิดจากการขนส่ง๓.๗การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดลพบุรีผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดลพบุรีหรือผู้จัดการและพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตรา ๔๙ (๓)แห่งพระราชบัญญัติการขนส่งทางบก พ.ศ. ๒๕๒๒- ให้นักวิชาการขนส่ง กลุ่มวิชาการขนส่งสำนักงานขนส่งจังหวัดลพบุรี เป็นผู้ทำการแทนตามข้อ ๓.๑ และ ๓.๒ (ฉ) (ช) (ซ) และ(ฌ)ในกรณีที่หัวหน้ากลุ่มวิชาการขนส่งไม่อยู่หรืออยู่แต่ไม่สามารถปฏิบัติหน้าที่ได้ข้อ ๔หัวหน้าฝ่ายทะเบียนรถ สำนักงานขนส่งจังหวัดลพบุรี เป็นผู้ทำการแทนในส่วนที่เกี่ยวกับ๔.๑ การดำเนินการทางทะเบียนและภาษีรถ ดังนี้(ก) การจดทะเบียนรถ(ข) การเสียภาษีประจำปี(ค) การโอนรถ(ง) การย้ายรถ(จ)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา ๗๙แห่งพระราชบัญญัติการขนส่งทางบก พ.ศ. ๒๕๒๒(ช) การแจ้งไม่ใช้รถ ตามมาตรา ๘๙แห่งพระราชบัญญัติการขนส่งทางบก พ.ศ. ๒๕๒๒(ซ)การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายแสดงการเสียภาษีแทนที่สูญหาย ถูกทำลาย หรือชำรุดในสาระสำคัญ๔.๒การสั่งให้ผู้ได้รับอนุญาตประกอบการขนส่งจัดการส่งรถไปให้พนักงานตรวจสภาพรถหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒๔.๓ การอนุญาตให้ผู้ได้รับอนุญาตประกอบการขนส่งใช้รถที่ได้รับการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพรถที่ได้รับอนุญาตแล้วตามมาตรา๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒- ให้เจ้าพนักงานขนส่งชำนาญงาน ฝ่ายทะเบียนรถสำนักงานขนส่งจังหวัดลพบุรีเป็นผู้ทำการแทนตามข้อ ๔.๑ (ข) (ค) (ง) (จ) (ฉ) (ช) และ(ซ) ในกรณีที่หัวหน้าฝ่ายทะเบียนรถไม่อยู่หรืออยู่แต่ไม่สามารถปฏิบัติหน้าที่ได้ข้อ ๕ให้หัวหน้าฝ่ายตรวจสภาพรถ สำนักงานขนส่งจังหวัดลพบุรีเป็นผู้ทำการแทนตามข้อ ๔.๑ (จ) ข้อ ๔.๒ และข้อ ๔.๓- ให้นายช่างตรวจสภาพรถชำนาญงาน ฝ่ายตรวจสภาพรถสำนักงานขนส่งจังหวัดลพบุรี ทำการแทนตามข้อ ๔.๑ (จ)ในกรณีที่หัวหน้าฝ่ายตรวจสภาพรถ ไม่อยู่หรืออยู่แต่ไม่สามารถปฏิบัติหน้าที่ได้ข้อ ๖ให้หัวหน้าฝ่ายใบอนุญาตขับรถ สำนักงานขนส่งจังหวัดลพบุรีเป็นผู้ทำการแทนในส่วนที่เกี่ยวกับการดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาต- ให้เจ้าพนักงานขนส่งชำนาญงาน ฝ่ายใบอนุญาตขับรถสำนักงานขนส่งจังหวัดลพบุรีทำการแทนตามข้อ ๖ (ข) และ (ค)ในกรณีที่หัวหน้าฝ่ายใบอนุญาตขับรถ ไม่อยู่หรืออยู่แต่ไม่สามารถปฏิบัติหน้าที่ได้ข้อ ๗ให้หัวหน้าสำนักงานขนส่งจังหวัดลพบุรี สาขาอำเภอโคกสำโรงและสาขาอำเภอชัยบาดาล สำนักงานขนส่งจังหวัดลพบุรี ทำการแทนตามข้อ ๔.๑ (ข) (ค) (ง)(จ) (ฉ) (ช) และ (ซ) ในเขตอำเภอที่รับผิดชอบ และตามข้อ ๖ (ก) (ข) (ค) (ง) และ (จ)- ให้เจ้าพนักงานขนส่งชำนาญงาน สาขาอำเภอโคกสำโรงสาขาอำเภอชัยบาดาล สำนักงานขนส่งจังหวัดลพบุรี ทำการแทนตามข้อ ๔.๑ (ข) (ค) (ง) (จ)(ฉ) (ช) และ (ซ) เฉพาะการประกอบการขนส่งส่วนบุคคลในเขตอำเภอที่รับผิดชอบ และตามข้อ๖ (ก) (ข) (ค) (ง) และ (จ)ข้อ ๘ในกรณีที่นายทะเบียนประจำจังหวัดลพบุรีได้มอบหมายอำนาจหน้าที่เรื่องใดไว้เป็นการเฉพาะเป็นไปตามที่กำหนดไว้ในเรื่องนั้นประกาศณ วันที่ ๑๙ สิงหาคม พ.ศ. ๒๕๕๘ยุทธนา อนันตเดโชชัยนายทะเบียนประจำจังหวัดลพบุรีปริยานุช/จัดทำ๒ พฤศจิกายน๒๕๕๘ปริญสินีย์/ตรวจ๒๕ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๗๒ ง/หน้า ๓/๒๘ ตุลาคม ๒๕๕๘